Diari Oficial de la Generalitat Valenciana


Sumari del DOGV 5161, del 23-12-2005 (2005/13880)

Informació pública de les bases reguladores del procés selectiu per tal de proveir en propietat amb personal funcionari de carrera, pel procediment de concurs-oposició lliure, 4 places d'Auxiliar de Turisme de l'Institut Municipal de Turisme.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13182


Data del document
:   30-11-2005

Organisme emissor
:   Institut Municipal de Turisme d'Elx

Tipus de document
:   Convocatòria

Descriptors 

:   * Elx
    * professió del turisme
    * administració local
    * concurs administratiu

Informació pública de les bases reguladores del procés selectiu per tal de proveir en propietat amb personal funcionari de carrera, pel procediment de concurs-oposició lliure, 4 places d'Auxiliar de Turisme de l'Institut Municipal de Turisme. [2005/13201]
  
La Junta Rectora de l'Institut Municipal de Turisme, en sessió celebrada el 29 de novembre de 2005, aprovà la convocatòria i les bases corresponents, reguladores del procés selectiu per tal de proveir en propietat amb personal funcionari de carrera, pel procediment de concurs-oposició lliure, 4 places d'Auxiliar de Turisme de l'Institut Municipal de Turisme:
  
Base primera. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu de concurs-oposició, de 4 places d'auxiliar de Turisme, pertanyents a l'Oferta Pública d'Ocupació de l'any 2005. Les places esmentades estan enquadrades en l'Escala d'Administració Especial, Subescala C) Auxiliars, dotades amb les retribucions bàsiques establides per al Grup D, dues pagues extraordinàries, triennis i altres emoluments que corresponguen d'acord amb a la legislació vigent i els acords de l'Institut Municipal de Turisme o de l'Ajuntament d'Elx que siguen d'aplicació.
  
1.1. Publicitat de la convocatòria
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública en el Tauler d'anuncis de l'Institut Municipal de Turisme i se n'inserirà un extracte al Boletín Oficial del Estado.
  
Base segona. Condicions dels aspirants
  
Per a prendre part en la present oposició és necessari:
  
2.1. Condicions generals:
  
2.1.1 En funció de la nacionalitat, podran participar en les proves:
  
a). Els espanyols.
  
b). Els nacionals d'un Estat membre de la Unió Europea o nacionals d'aquells Estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta s'haja definida en el Tractat Constitutiu de la Comunitat Europea.
  
c) També hi podran participar el cònjuge, descendents i descendents del cònjuge, dels espanyol i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.
  
Aquest últim benefici serà igualment d'aplicació a familiars de nacionals d'altres Estats, quan així estiga previst en els tractats internacionals celebrats per la Comunitat Europea i ratificats per Espanya.
  
2.1.2. Tenir complits 18 anys.
  
2.1.3. Estar en possessió del Títol de Graduat Escolar, FP1 o equivalent, com a mínim, o complir les condicions requerides per obtenir-lo, en la data en què acabe el termini de presentació d'instàncies.
  
2.1.4. Posseir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques. Els aspirants que no tinguen la nacionalitat espanyola, no hauran d'estar sotmesos a sanció disciplinaria o condemna penal que impedisca, en l'Estat d'on són, l'accés a la funció pública.
  
2.1.6. No haver sigut separats, mitjançant expedient disciplinari del servici de qualsevol de les Administracions Públiques.
  
2.2. Estrangers. Acreditació de la nacionalitat i relació de parentiu.
  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst en l'apartat 2.1.1.c), el vincle de parentiu, si és el cas, el fet de viure a expenses o estar a càrrec del nacional d'un Estat membre de la Unió Europea amb el qual es tinga aquest vincle.
  
2.3. Equivalència de títol
  
Correspon a l'autoritat acadèmica competent declarar l'equivalència de títols, que haurà de ser acreditada pels interessats. Els títols estrangers hauran d'estar degudament revalidats en la data de la fi del termini de presentació d'instàncies.
  
Base tercera. Instàncies
  
3.1. Presentació d'instàncies
  
Las instàncies en què se sol·licita prendre part en l'oposició s'adreçaran al President de l'Institut i es presentaran al Registre General d'aquest, durant el termini de 20 dies naturals, comptadors a partir de l'endemà de la publicació de l'extracte de la convocatòria al Boletín Oficial del Estado.
  
Les instàncies també podran presentar-se en la forma que determina l'article 38.4, de la Llei de Règim Jurídic de les Administracions Públiques i del Procediment Administratiu Comú. En aquest cas, caldrà estampar en la pròpia sol·licitud, el segell del registre de l'organisme en què es presente o el segell de certificació postal de qualsevol Oficina de Correus.
  
Els opositors manifestaran en la instància que reuneixen tots i cadascun dels requisits que s'exigeixen en la base segona, referits a la data en què acabe el termini de presentació d'instàncies. Les expressades condicions hauran de ser mantingudes al llard de tot el procés selectiu, durant el qual, en qualsevol moment, podran ser requerits els interessats perquè se'ls efectuen les comprovacions oportunes.
  
Així mateix, relacionaran en la sol·licitud els mèrits que al·leguen, els documents acreditatius dels quals aportaran els aspirants en el termini de 10 dies hàbils, comptadors a partir de l'endemà del dia en què el tribunal expose al públic la relació d'aspirants que superen tots els exercicis de la fase d'Oposició.
  
3.2. Minusvàlids
  
Els aspirants amb minusvalideses hauran de fer constar tal extrem en la sol·licitud, on expressaran la classe de discapacitat que els afecta.
  
3.3. Taxes per drets d'examen
  
En el moment de presentar la sol·licitud, s'hi adjuntarà resguard d'haver ingressat en el tresor de l'Institut la quantitat de 7,65 €, en concepte de Taxes per drets d'examen.
  
Aquestes taxes es faran efectives, directament o mitjançant transferència, en el compte del qual és titular l'Institut Municipal de Turisme en l'Oficina de la CAM, situada al carrer Mare de Déu del Carme núm. 5, i el codi d'identificació del qual és el 2090/0006/11/5122017995. Caldrà especificar en el document d'ingrés a quina prova selectiva correspon.
  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant, en la resolució per la qual s'aprove la relació d'aspirants admesos i exclosos.
  
3.4. Exempció de la Taxa
  
Per a obtenir dret a exempció, caldrà aportar, amb a la instància, certificació expedida per l'organisme competent en la matèria (actualment el Servici Valencià d'Ocupació i Formació), en la qual s'expressarà que l'interessat es troba en situació de desocupació, durant un termini continuat de temps superior a un any i que no percep ni subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa, i es podrà sol·licitar la devolució d'aquesta en los deu dies següents a la fi del termini d'admissió de sol·licituds, mitjançant instància a què s'acompanyarà llavors l'esmentada certificació.
  
La no presentació de l'esmentada certificació, no havent ingressat la taxa, implicarà la denegació de l'exempció a través de l'exclusió de l'interessat en la relació d'aspirants a la qual es refereix la Base quarta.
  
Base quarta. Admissió d'aspirants
  
4.1. Relació d'aspirants
  
Acabat el termini reglamentari de presentació de sol·licituds, la Presidència de l'Institut Municipal de Turisme farà pública la llista provisional d'aspirants admesos i exclosos en el Butlletí Oficial de la Província i en el Tauler d'anuncis de l'Institut. Es concedirà un termini de 10 dies hàbils per corregir el defecte que haja motivat l'exclusió o per realitzar las al·legacions que es consideren oportunes, que seran tingudes en compte en la resolució per la qual s'aprove la llista definitiva, que serà feta pública en la forma indicada.
  
4.2. Seran causes d'exclusió ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número del DNI
  
Base cinquena. Tribunal qualificador
  
La seua composició serà predominantment tècnica. Els vocals hauran de posseir titulació o especialització iguals o superiors a les exigides per a l'accés a les places convocades. Estarà constituït de la següent forma:
  
5.1. Composició
  
President:
  
- El de l'Institut o membre de la Junta Rectora en qui delegue.
  
Vocals:
  
- Un representant de l'administració del Consell de la Generalitat Valenciana.
  
- Un Regidor del Partit Popular, que siga vocal de la Junta Rectora de l'IMT.
  
- El Gerent de l'IMT o funcionari d'aquest en qui delegue.
  
- Un Tècnic de l'IMT
  
- Un funcionari de carrera de l'IMT, a proposta de la Representació sindical.
  
Secretari:
  
- El de l'Institut o funcionari en qui delegue.
  
5.2. Suplents
  
El Tribunal quedarà integrat, ultra això, pels suplents respectius que, simultàniament amb els titulars, hauran de designar-se per al Secretari i Vocalies d'aquest no delegables.
  
5.3. Designació i publicitat
  
La designació dels membres del Tribunal es farà pública en el Butlletí Oficial de la Província i en el Tauler d'anuncis de l'Institut.
  
La publicitat de la seua composició nominal es verificarà almenys un mes ans del començ de la celebració de les proves.
  
5.4. Constitució i actuació
  
El Tribunal no podrà constituir-se ni actuar sense l'assistència de més de la mitat dels seus membres, titulars o suplents, indistintament.
  
5.5. Assessors Tècnics
  
Quan la naturalesa de les proves ho requerisca podran designar-se Assessors Especialistes, que col·laboraran amb el Tribunal exercint la seua respectiva especialitat tècnica.
  
5.6. Abstencions i recusacions
  
Hauran d'abstenir-se de formar part dels Òrgans de Selecció de Personal, notificant-ho a la Presidència:
  
- Els qui en los cinc anys anteriors a la publicació de la convocatòria, haguessen realitzat treballs de preparació d'aspirants a proves selectives d'accés a l'administració Pública.
  
- Els qui es troben implicat en algun dels supòsits a què es refereix l'article 28.2 de la Llei 30/92.
  
Així mateix els aspirants podran recusar-los en la forma que preveu l'article 29 de l'esmentada Llei.
  
5.7. De l'absència del President
  
Si una volta constituït el Tribunal i iniciada la sessió s'absenta el President, aquest designarà d'entre els vocals concurrents el que el substituirà durant la seua absència, que podrà ser, en primer lloc, un Regidor (si n'hi hagués) i, en el seu defecte, el Vocal de major edat.
  
5.8. Actes
  
De cada sessió el Secretari estendrà un acta, on es faran constar les qualificacions dels exercicis i també les incidències i les votacions que es produïsquen. Les actes numerades i rubricades constituiran l'expedient, que reflectirà el procés selectiu dut a terme.
  
Base sisena. Començament i desenvolupament del concurs-oposició
  
6.1. Actuació dels aspirants
  
L'ordre d'actuació dels aspirants, segons sorteig verificat a l'efecte, para els exercicis que no es puguen realitzar conjuntament, s'iniciarà per aquells el primer cognom dels quals comence amb la lletra «k».
  
Els aspirants acudiran a les proves proveïts del DNI perquè, en qualsevol moment de la realització del exercici, puga ser comprovada la identitat d'aquests
  
Els aspirants quedaran decaiguts en el seu dret a prendre part en les proves, si es presenten en els llocs de celebració quan ja s'hagen iniciat aquelles o per la no assistència a aquestes, encara que es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes no hagen acabat i l'admissió no menyscabe el principi d'igualtat.
  
6.2. Dates d'examen
  
Un mes ans de començar els exercicis, es faran públics en el Butlletí Oficial de la Província el dia, l'hora i local en què hauran de tenir lloc.
  
Al final de cada exercici el Tribunal farà saber a els opositors el lloc i el moment d'iniciació del següent, amb dotze hores, almenys, d'antelació al començ d'aquest, si es tracta del mateix exercici, o de quaranta-huit hores si es tracta d'un nou.
  
Entre la conclusió d'un exercici i el començ del successiu, no transcorrerà un període de temps inferior a 72 hores ni superior a 45 dies naturals. Es podran modificar aquests termes, estant-hi d'acord el Tribunal, si la totalitat dels aspirants concurrents prestàs per escrit la seua conformitat.
  
Base setena. Procediment de selecció
  
Constarà de dues fases, una d'oposició i una altra de Concurs.
  
7.1. Fase d'oposició
  
7.1.1. Els exercicis de la oposició seran els següents, amb el caràcter i contingut que s'indiquen:
  
Primer. Obligatori, eliminatori i qualificable de 0 a 10 punts
  
Resolució d'un qüestionari de 75 preguntes, amb 4 opcions de resposta cadascuna, de les quals només una serà vàlida, sobre el contingut del conjunt del temari de l'Annex I de la convocatòria, de dificultat adequada a la categoria del lloc, amb una duració màxima d11 hora i 15 minuts.
  
Es penaran les respostes errònies.
  
El qüestionari podrà contenir, a més, preguntes de reserva, a què els aspirants han respondre, perquè siguen valorades en substitució de les que, eventualment, el Tribunal declaràs invalidades per causes justificades.
  
Segon. Obligatori, eliminatori i qualificable de 0 a 10 punts
  
Exercici pràctic sobre maneig de qualsevol de les eines del paquet informàtic Office (Word, Excel, Acces) i Power Point, a nivell d'usuari, durant el temps que establisca el Tribunal.
  
Tercer. Idiomes de la Unió Europea. Obligatori, eliminatori i qualificable de 0 a 10 punts.
  
Dividit en dues parts, cadascuna d'elles eliminatòria i qualificable de 0 a 10 punts, en les quals caldrà obtenir si més no un 5, respectivament, para superar-les (la qualificació final s'obtindrà a través de la mitjana aritmètica de les aconseguides en les distintes parts de l'exercici).
  
Tindrà per finalitat valorar els coneixements orals i escrits dels idiomes de la Comunitat Europea, anglès i alemany o anglès i francès, a elegir per l'aspirant.
  
Quart. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià, de nivell elemental.
  
7.1.2. Minusvalideses
  
Als aspirants amb minusvalideses, que ho sol·liciten motivadament en la instància per la qual demanen prendre part en la convocatòria, els facilitarà el Tribunal les adaptacions possibles de temps i mitjans per a la realització de les proves. A tal efecte, indicaran també en la instància la classe d'adaptacions que necessiten que, en cap dels casos, menyscabaran els nivells de coneixements exigibles per a superar les proves, ni les condicions d'igualtat amb la resta dels aspirants.
  
7.1.3. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
7.2. Fase de concurs
  
Només podran participar en la fase de concurs els aspirants que hagen superat tots els exercicis de la fase d'oposició. S'hi valoraran tots els mèrits contrets fins l'últim dia de presentació d'instàncies. La valoració d'aquests s'ajustarà al següent barem. S'hi podrà obtenir una puntuació màxima de 13,28 punts.
  
7.2.1. Experiència professional específica, amb un màxim de 7,97 punts.
  
Per cada mes de treball complet de servicis prestats en llocs de l'administració turística local en la mateixa escala i grup de titulació: 0,075 punts por mes.
  
7.2.2. Formació específica, amb un màxim de 5,31 punts.
  
7.7.1.2. Titulació Acadèmica. amb un máxin de 4,31 punts:
  
Distinta de la requerida per al lloc i d'igual o superior nivell en matèries que estiguen relacionades amb les funcions del lloc, d'acord amb l'escala següent:
  
- Diplomat en Turisme (DT), Tècnic en empreses i activitats turístiques (TEAT), Diplomat en empreses i activitats turístiques (DEAT), amb equivalència a diplomat universitari. 4,31 punts
  
- Tècnic superior en Informació i comercialització turística, amb equivalència de F.P. grau superior. 1,44 punts
  
9.3.5.6. Cursos de Formació i perfeccionament específics, amb un màxim de 0,50 punts:
  
Es valoraran els cursos de formació i perfeccionament directament relacionats amb les funcions del lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics i/o universitats. Es valoraran a raó de 0,02 punts per hora de curs.
  
En cap cas en aquest apartat es valoraran los cursos de valencià ni d'idiomes.
  
5.5.5.3. Valencià. Màxim 0,25 punts
  
Se valoraran, prèvia acreditació d'estar en possessió del corresponent certificat expedit o homologat per la JQCV, d'acord amb la següent escala:
  
- Coneixement oral: 0,06 punts
  
- Grau elemental: 0,12 punts
  
- Grau mitjà: 0,18 punts
  
- Grau superior: 0,25 punts
  
La puntuació d'aquest apartat s'obtindrà per la del títol de major nivell que acrediten els aspirants. No es podran acumular puntuacions de distints nivells.
  
1.5.5.7. Idiomes Comunitaris. Màxim 0,25 punts.
  
- Per cada curs o la seua equivalència si es tracta de cicles corresponents a títols de la Universitat o Escola Oficial d'Idiomes, a raó de 0,05 per curs complet aprovat.
  
La valoració d'aquests cursos es farà sempre i quan no constituïsquen un requisit del lloc degudament establit en la convocatòria.
  
Base huitena. Qualificació dels exercicis i regles per a l'aplicació de mèrits
  
8.1. Fase d'oposició
  
8.1.1.Qualificació
  
Els membres del Tribunal qualificaran els exercicis de l'oposició, amb puntuació de 0 a 10 punts els tres primers. Seran eliminats els aspirants que no assolisquen un mínim de 5 punts en cadascun d'ells. El quart és obligatori, no eliminatori i qualificable de 0 a 1 punt.
  
Les qualificacions s'adoptaran sumant les atorgades pels distints membres del Tribunal i dividint el total pel nombre d'assistents d'aquell. S'hi negligiran les dues puntuacions extremes, la major i la menor de les concedides o, si és el cas, una de les que apareguen repetides com a tals, i això quan disten en més de dos punts de la més propera.
  
8.1.2. Publicitat
  
Les qualificacions de cada exercici es faran públiques en el Tauler d'anuncis de l'Institut, el mateix dia en què siguen acordades.
  
8.2. Fase de concurs
  
8.2.1. Els aspirants que hagen superat la fase d'oposició disposaran de 20 dies, comptadors a partir de l'endemà de la publicació dels resultats de l'últim exercici d'aquesta, per a presentar tota la documentació que acredite els mèrits al·legats en la instància per la qual sol·licitaven prendre part en el concurs-oposició. Aquesta documentació es presentarà en fotocòpies juntament amb els seus corresponents originals, a efectes de poder-se acarar pels servicis de l'IMT.
  
8.2.2. El tribunal qualificarà els mèrits al·legats i acreditats documentalment pels aspirants, sempre que s'hagen contret amb anterioritat a la data de la fi del termini de presentació d'instàncies, aplicant estrictament els que consten en la base setena.
  
8.3. Qualificació definitiva
  
L'ordre de qualificació definitiva serà el resultant de la suma total de punts obtinguts en la fase d'oposició i en la fase de concurs.
  
8.4. Igualtat en la qualificació
  
En caso d'empat s'acudirà per dirimir-lo a la major puntuació assolida en cadascun dels exercicis de la fase d'oposició, que s'aplicaran successivament en l'ordre en què hagen sigut realitzats. Si persisteix l'empat, es dirimirà mitjançant un sorteig.
  
Base novena. Relació definitiva d'aprovats, presentació de documents i nomenament
  
9.1. Relació definitiva d'aspirants aprovats
  
Resoltes les possibles al·legacions i correccions, si n'hi hagués, el Tribunal dictarà resolució fixant la relació definitiva d'aspirants aprovats, per ordre de puntuació. Aquests no podran depassar el nombre de places convocades. Elevarà la mencionada relació a la Presidència de l'Institut, perquè formule la corresponent proposta de nomenament. Alhora remetrà a aquesta Autoritat l'acta de l'última sessió, en la qual hauran de figurar, per ordre de qualificació, tots els opositors que havent superat totes les proves, excedissen del nombre de places convocades.
  
9.2. Presentació de documents
  
Els opositors proposats presentaran en el Registre General d'aquest Institut, dins del termini de 20 dies hàbils, comptadors a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona, que són:
  
9.2.1. Fotocòpia del Document Nacional d'Identitat, acompanyada de l'original per a la seua compulsa.
  
Els aspirants estrangers aportaran documentació acreditativa de la seua edat i de la seua identitat, en fotocòpia acompanyada de l'original per a la seua compulsa.
  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa), del Títol de Graduat Escolar, F.P.1 o equivalent, com a mínim. Si aquests documents s'expedeixen després de la data en què acaba el termini d'admissió d'instàncies, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, expedit pel Gabinet Mèdic d'Empresa de l'Ajuntament d'Elx, que sotmetrà l'aspirant a totes les proves de determinació que considere convenients.
  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, mitjançant certificació expedida pel Centre Base d'Orientació, Diagnòstic i Tractament de la Conselleria de Benestar Social o d'un altre Organisme amb igual competència en la matèria.
  
9.2.4. Certificat de no trobar-se inhabilitat penalment per a l'exercici de funcions públiques.
  
Els estrangers, document acreditatiu de no haver sigut objecte de cap sanció disciplinaria o condemna penal que impedisca, en l'Estat d'on són, l'accés a la funció pública.
  
9.2.5. Declaració jurada de no haver sigut separat, mitjançant expedient disciplinari, de qualsevol Administració o ocupació pública.
  
Així mateix presentaran declaració de compatibilitat i de no percepció d'havers passius.
  
9.3. Exempcions
  
Els que tinguen la condició de funcionaris públics o de personal laboral al servici del IMT, estaran exempts de justificar les condicions i els requisits que ja estiguessen anteriorment acreditats davant d'aquest.
  
9.4. Pèrdua del dret al nomenament.
  
Els qui dins del termini assenyalat i llevat de causes de força major, no presentassen la documentació o, presentant-la, no reunissen els requisits exigits o incorreguessen en falsedat, no podran ser nomenats. Quedaran anul·lades totes les seus actuacions, sense perjuí de la responsabilitat en què poguessen haver incorregut per falsedat en la instància. En aquest sentit, les places que per aquestes causes no s'ocupassen, quedaran vacants.
  
9.5. Presa de possessió.
  
Una volta aprovada la proposta per la Presidència de l'Institut, els opositors nomenats, hauran de prendre possessió en el termini de 30 dies hàbils, comptador a partir de l'endemà de la notificació del nomenament. Si no pren possessió en el termini assenyalat sense causa justificada, quedaran en la situació de cessant.
  
9.6. Jurament.
  
En l'acte de la presa de possessió, el funcionari nomenat haurà de prestar jurament o promesa, d'acord amb la fórmula prevista en el article 31.c del Decreto Legislatiu de 20 de març de 1991, del Consell de la Generalitat Valenciana, i en el Reial Decret 707/79, de 5 d'abril (BOP 6-4-79).
  
Base desena. Incidències
  
El Tribunal queda facultar per resoldre els dubtes que es presenten i prendre els acords necessaris per al bon ordre de l'oposició, en tot allò lo no previst en aquestes bases.
  
Base onzena. Facultat de la presidència
  
El Sr. President, degudament facultat a tal fi, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.
  
Base dotzena. Impugnació
  
La convocatòria les seues bases i tots les actes administratius que es deriven d'ella i de les actuacions del Tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).
  
Concretament, contra les qualificacions del Tribunal, a partir de la seua publicació, els aspirants podran presentar:
  
- Dins del termini de 48 hores, las reclamacions o al·legacions que estimen oportunes, que seran resoltes pel propi Tribunal.
  
- Dins del termini d'1 mes, recurs d'alçada, que serà resolt pel President de l'Institut.
  
Base tretzena. Legislació aplicable
  
En tot allò no previst en les presents bases, s'aplicarà el que disposen: la Llei 30/1.984, de 2 d'agost, de Mesures per a la Reforma de la Funció Pública, modificada per Llei 23/88, de 28 de juliol; en el Reial Decret 364/95, de 10 de març, pel qual s'aprova el Reglament General d'Ingrés del Personal al Servici de l'administració de l'Estat; Reial Decret 896/91 de 7 de juny, pel que s'estableixen les Regles Bàsiques i els programes mínims a què ha d'ajustar-se el procediment de selecció del personal de les Administracions Locals; i Decret 33/99 de 9 de març, del Govern Valencià.
  
ANNEX I
  
Programa de temes del concurs-oposició per a cobrir en propietat quatre places d'Auxiliar de Turisme
  
Grup I. Dret polític i administratiu
  
Tema 1. La Constitució espanyola de 1978. Principis generals.
  
Tema 2. El Règim Local Espanyol. Principis Constitucionals i regulació jurídica.
  
Tema 3. L'acte administratiu. Principis generals del procediment administratiu.
  
Tema 4. El Municipi. Organització municipal. Competències.
  
Grup II. Temari específic
  
Tema 5. Competències de la Comunitat Valenciana en matèria turística. L'Agència Valenciana de Turisme: funcions i organització.
  
Tema 6. La Llei de Turisme de la Comunitat Valenciana. Llei 3/1998, de 21 de maig.
  
Tema 7. La Comunitat Valenciana com a conjunt de destinacions turístiques. Classes i categories.
  
Tema 8. La demanda turística de la Comunitat Valenciana. El perfil del turista a la Comunitat Valenciana.
  
Tema 9. Turespaña: estructura jurídica, objectius i finalitats.
  
Tema 10. Oficines d'Informació turística. Classes i funcions. La Xarxa Tourist-Info de l'AVT. Servicis d'una oficina municipal de Turisme i funcions d'un Auxiliar de Turisme.
  
Tema 11. Festes d'interès turístic en la Comunitat Valenciana.
  
Tema 12. El model turístic d'Elx. infraestructures turístiques. Organització del municipi d'Elx en matèria turística.
  
Tema 13.El Institut Municipal de Turisme d'Elx. Organització i funcionament.
  
Tema 14. El terme municipal d'Elx. Extensió. Clima. Orografia. Nucli urbà i partides rurals. Platges. Zones d'interès ecològic. Itinerari turístic d'Elx.
  
Tema 15. Història d'Elx: en l'antiguitat (L'Alcúdia). Elx en l'edat mitjana. La senyoria d'Elx. Elx als segles XIX i XX. Història i desenvolupament econòmic de la ciutat.
  
Tema 16. El Palmerar Il·licità. Origen. Característiques actuals. Horts de propietat municipal. La declaració de Patrimoni de la Humanitat.
  
Tema 17. El Misteri (Festa d'Elx). La declaració com a Patrimoni de la Humanitat.
  
Tema 18.Elements culturals i manifestacions artístiques i festives a Elx: museus i monuments. Diumenge de Rams. Tradicions. Festes, teatre, ball, etc.
  
Grup III. Cultura organitzativa
  
Tema 19. La imatge pública del treballador municipal durant l'exercici professional.
  
Tema 20. La qualitat en la prestació de servicis.